《念奴娇 五十自寿》
明代·陈于泰

榴花照我，笑疏狂双眼，时青时白。种柳移松堪伴侣，世上软红都隔。

二乐名园，三秋命阁，半亩溪干宅。杜衡兰芷，有时散发行摘。

暇则烂醉高歌，清风明月，倚户招为客。江左夷吾应好在，那用东山复出。

伯玉知非，买臣幸贵，两者谁相易。近来陶写，老怀丝竹闲适。

作者简介：陈于泰（1596-1649），字大来，号谦茹。江苏宜兴人，（今宜兴高塍镇亳村人），父陈一教、弟陈于鼎、族兄陈于廷皆进士出身。幼敏悟，好读书，十五岁时即精通经史。崇祯四年进士，殿试第一。官修撰。国变后为僧。